CELEX: 62008CN0392
Language: fi
Date: 2008-09-09 00:00:00
Title: Asia C-392/08: Kanne 9.9.2008 — Euroopan yhteisöjen komissio v. Espanjan kuningaskunta

25.10.2008   
            
            
               FI
            
            
               Euroopan unionin virallinen lehti
            
            
               C 272/14
            
         Kanne 9.9.2008 — Euroopan yhteisöjen komissio v. Espanjan kuningaskunta
   (Asia C-392/08)
   (2008/C 272/24)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja A. Sipos)
   
      Vastaaja: Espanjan kuningaskunta
   Vaatimukset
   
               —
            
            
               on todettava, että Espanjan kuningaskunta ei ole noudattanut vaarallisista aineista aiheutuvien suuronnettomuusvaarojen torjunnasta 9.12.1996 annetun neuvoston direktiivin 96/82/EY (1) 11 artiklan 1 kohdan c alakohdan mukaisia velvoitteitaan, koska se ei ole laatinut ulkoista pelastussuunnitelmaa kaikille niille tuotantolaitoksille, joita mainitun direktiivin 96/82/EY 9 artikla koskee
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 96/82/EY 2 artiklan 1 kohdan mukaan saman direktiivin 9 artiklaa sovelletaan tuotantolaitoksiin, joissa on vaarallisia aineita vähintään niin suuria määriä kuin liitteen I 1 ja 2 osan 3 sarakkeessa mainitaan.
   Direktiivin 11 artiklan mukaan jäsenvaltioiden on huolehdittava kaikkien 9 artiklan määräysten alaisten tuotantolaitosten osalta, että tähän tehtävään nimetyt viranomaiset laativat ulkoisen pelastussuunnitelman niistä toimista, joihin ryhdytään tuotantolaitoksen ulkopuolella (1 kohdan c alakohta).
   Tämän kanteen tarkoituksena on, että Espanjan kuningaskunnan todetaan jättäneen noudattamatta direktiivin 96/82/EY 11 artiklan 1 kohdan c alakohdan mukaisia velvoitteitaan, koska se ei ole laatinut ulkoista pelastussuunnitelmaa kaikille niille tuotantolaitoksille, joita mainittu 9 artikla koskee.
   
      (1)  EYVL 1997, L 10, s. 13.